
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση υπηρεσιακού συμβουλίου του ΕΚΔΔ. ... 1 
Ειδικοί όροι και προϋποθέσεις ιδρύσεως και λειτουρ¬ 
γίας καταστημάτων υγειονομικού ενδιαφέροντος 
εντός των κτιριακών εγκαταστάσεων των Κρατικών 
Αερολιμένων - Τροποποίηση και συμπλήρωση των 
άρθρων 6 και 15 της Α1 β/8577/83 Υγειονομικής 


Διατάξεως... 2 

Συγκρότηση Πρωτοβάθμιας Επιτροπής ελέγχου Σταυ- 
λισμού ζώων και επιχειρήσεων επεξεργασίας ζωι¬ 
κών προϊόντων στο Νομό Πρέβεζας. 3 

Σύσταση νομικού προσώπου στον Δήμο Σερρών με την 
επωνυμία 48 Σχολική Επιτροπή 4ου Γυμνασίου - 

4ου Λυκείου. 4 

Διόρθωση της υπ’ αριθ. 19412 π.ε/11.1.91 απόφαση 

Νομάρχη Σερρών. 5 

Τροποποίηση της 12661/26.6.1992 απόφαση Νο¬ 
μάρχη Φθιώτιδας με την οποία συστήθηκε ίδιο Νο¬ 
μικό πρόσωπο με την επωνυμία «11η Σχολική Επι¬ 
τροπή 1ου, 2ου, ΤΕΛ-ΤΕΣ Δήμου Λαμιέων». 6 

Διορισμός μελών Διοικητικής Επιτροπής Στρατιωτικών 

Επιτάξεων Νομού Φωκίδας. 7 

Ίδρυση Κέντρου Τεχνικής Επαγγελματικής Κατάρτι¬ 
σης (ΚΕΤΕΚ) στην Ορεστιάδα. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Α4/6488/8.12.92 από¬ 
φαση Υπ. Υγείας, Πρόνοιας και Κοιν. Ασφαλί¬ 


σεων. 9 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΕΚ/ΤΜΒ/766/5/3029 (ι) 


Συγκρότηση υπηρεσιακού συμβουλίου του ΕΚΔΔ. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

Τις διατάξεις: 

α) Του άρθρου 14 του Ν. 1586/86, όπως τροποποιή¬ 
θηκε με τις διατάξεις του άρθρου 40 του Ν. 1884/90 
«διαρρυθμίσεις στην έμμεση φορολογία και άλλες διατά¬ 


ξεις» (ΦΕΚ 81/Α/16.6.90). 

β) Του άρθρου 6 παρ. 1 και του άρθρου 29 του Ν. 
2085/92 (ΦΕΚ 170/Α/20.10.92). 

γ) Του άρθρου 8 και 9 του Π.Δ. 611/77 «Υπαλληλικός 
Κώδικας». 

δ) Την απόφαση του Υπουργού Προεδρίας της Κυβέρ¬ 
νησης αριθ. ΔΙΔΑΔ/ΤΜΕΚ/6/71/4844/4812/14.3.90 
«Προσωρινή διάρθρωση Δ/νσης Διοικητικού στο ΕΚΔΔ». 

ε) Την απόφαση του Υπουργού Προεδρίας της Κυβέρ¬ 
νησης αριθ. ΔΙΔΑΔ/φ. 37/219/26323/9.7.91 «Σύσταση 
συγκρότηση υπηρεσιακού συμβουλίου του ΕΚΔΔ» (ΦΕΚ 
517/Β/117.91), αποφασίζουμε: 

1. Συγκροτούμε το υπηρεσιακό συμβούλιο του Εθνικού 
Κέντρου Δημόσιας Διοίκησης (ΕΚΔΔ) από τους κάτωθι: 

α) Έναν Αντιπρόεδρο, Σύμβουλο ή Πάρεδρο του Συμ¬ 
βουλίου της Επικράτειας ή Αντιπρόεδρό του Αρείου Πά¬ 
γου ή Αρεοπαγίτη ή Αντιπρόεδρο, Σύμβουλο ή Πάρεδρο 
του Ελεγκτικού Συνεδρίου ή έναν Πρόεδρο εφετών ή 
Εφέτη των πολιτικών ή διοικητικών δικαστηρίων ή ένα 
Σύμ¬ 
βουλο ή Πάρεδρο του Νομικού Συμβουλίου του Κράτους, 
που ορίζεται με τον αναπληρωτή ύστερα από πρόταση 
του Προέδρου του Συμβουλίου Επικράτειας του Αρείου 
Πάγου, του Ελεγκτικού Συνεδρίου, του Γενικού Επιτρόπου 
της Επικράτειας των Διοικητικών Δικαστηρίων και του 
Προέδρου του Νομικού Συμβουλίου του Κράτους κατά πε¬ 
ρίπτωση. 

β) Δύο (2) μόνιμους υπάλληλους του ΕΚΔΔ με βαθμό 
Γενικού Διευθυντή ή Διευθυντή Α ή Β ως τακτικά μέλη με 
τους αναπληρωτές τους και αν δεν υπάρχουν υπάλληλοι 
του ΕΚΔΔ με βαθμό Γενικού Δ/ντή ή Δ/ντή Α ή Β από 
υπαλλήλους άλλου Ν.Π.Δ.Δ., με ένα από τους ανωτέρω 
βαθμούς. 

γ) Δύο (2) αιρετούς Εκπροσώπους των υπαλλήλων με 
τους αναπληρωτές τους που θα εναλλάσονται με τους δύο 
(2) αιρετούς Εκπροσώπους του Προσωπικού με σύμβαση 
εργασίας ιδ. δικαίου αορίστου χρόνου όταν θα κρίνονται 
θέματα προσωπικού με σχέση εργασίας ιδιωτικού δικαίου. 

2. Ως Γραμματέας του Υπηρεσιακού Συμβουλίου ορίζε¬ 
ται από τον Πρόεδρο του Συμβουλίου υπάλληλος του 
ΕΚΔΔ. 

3. Ο κατά βαθμόν ανώτερος ή αρχαιότερος εκ των δύο 
μονίμων υπαλλήλων του ΕΚΔΔ ή άλλου ΝΠΔΔ που ορίζο¬ 
νται ως τακτικά μέλη του Υπηρεσιακού Συμβουλίου, ορίζε¬ 
ται δεύτερος αναπληρωτής του Προέδρου. Όταν προε¬ 
δρεύει ο δεύτερος αναπληρωτής, συμμετέχει ως μέλος ο 

αναπληρωτής του προεδρεύοντος. 

4. Για την νόμιμη συγκρότηση του Υπηρεσιακού Συμ¬ 
βουλίου θα πρέπει να συμμετέχει υποχρεωτικά μία (1) 
τουλάχιστον γυναίκα με αναπληρώτριά της επίσης γυ¬ 
ναίκα, εφόσον υπάρχει. 

5. Η με αριθμ. ΔΙΔΑΔ/Φ.37/219/26323/9.7.1991 
(ΦΕΚ 517Β/11.7.91) απόφαση του Υπουργού Προεδρίας 
της Κυβέρνησης για τη «συγκρότηση του Υπηρεσιακού 
Συμβουλίου του ΕΚΔΔ», παύει να ισχύει. 

Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Ε.Κ.Δ.Δ. 
300.000 δρχ. περίπου για το τρέχον οικονομικό έτος και 
300.000 δρχ. περίπου για καθένα από τα επόμενα οικονο¬ 
μικά έτη. 

Για την εν λόγω δαπάνη έχει εγγράφει πίστωση στον 
προϋπολογισμό του ΕΚΔΔ ύψους 300.000 δρχ. στους 
ΚΑΕ 9415 και 0264. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 1993 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 
-♦-— 

Αριθ. Υ 1 β/6020 (2) 

Ειδικοί όροι και προϋποθέσεις ιδρύσεως και λειτουργίας 
καταστημάτων υγειονομικού ενδιαφέροντος εντός των 
κτιριακών εγκαταστάσεων των Κρατικών Αερολιμένων 
- Τροποποίηση και συμπλήρωση των άρθρων 6 και 15 
της Α1 β/8577/83 Υγειονομικής Διατάξεως. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τον Α.Ν. 2520/1940 «περί Υγειονομικών Διατά¬ 
ξεων». 

2. Το Π.Δ/γμα 138/92 (ΦΕΚ 68/92 τ.Α') «Οργανισμός 
του Υπουργείου Υγείας, Πρόνοιας και Κοιν. Ασφαλί¬ 
σεων». 

3. Την Υγειονομική Διάταξη με αριθ. Α1 β/8577/83 
(ΦΕΚ 526/83 τ.Β') «περί υγειονομικού ελέγχου και αδειών 
ιδρύσεως και λειτουργίας των εγκαταστάσεων επιχειρή¬ 
σεων υγειονομικού ενδιαφέροντος, καθώς και των γενι¬ 
κών και ειδικών όρων ιδρύσεως και λειτουργίας των εργα¬ 
στηρίων και καταστημάτων τροφίμων ή και ποτών». 

4. Την σχετική με το θέμα αλληλογραφία μας με την 
Υπηρεσία Πολιτικής Αεροπορίας, απ' την οποία προκύπτει 
η ιδιαιτερότητα της λειτουργίας των καταστημάτων υγειο¬ 
νομικού ενδιαφέροντος εντός των κτιριακών εγκαταστά¬ 
σεων των ΚρατικώΥ Αερολιμένων, προκειμένου να εξα¬ 
σφαλίζεται η τήρηση των διατάξεων Εθνικής Αμυνας, Δη¬ 
μόσιας Τάξης (διατάξεις Τελωνειακός, αστυνομικές, συ¬ 
ναλλάγματος) και η απρόσκοπτη και άνετη διακίνηση των 
επιβατών, καθώς και παρατηρήσεις περιφερειακών μας 
Υπηρεσιών επί των διατάξεων των άρθρων 6 και 15 της 
Α1 β/8577/83 Υγειον. Διάταξης. 

5. Τα υπ' αριθ. 1010/3/102 - ιη/15.4.91, Δ11/Γ/ 
41814/25397/4.11.91 και Υ.71/2/Β0019/2.6.92 έγ¬ 
γραφα των Υπουργείων Δημόσιας Τάξης, Μεταφορών και 
Επικοινωνιών (Υ.Π.Α) και Οικονομικών, αντίστοιχα, απο¬ 
φασίζουμε: 


Εκδίδουμε την παρούσα Υγειονομική Διάταξη, η οποία 
θα ισχύει σε όλη την Επικράτεια. 

ΚΕΦΑΛΑΙΟ I 

Ειδικοί όροι και προϋποθέσεις ιδρύσεως και λειτουργίας 
καταστημάτων υγειονομικού ενδιαφέροντος εντός των 
κτιριακών εγκαταστάσεων των Κρατικών Αερολιμένων. 

Αρθρο 1 

Καθορισμός είδους καταστήματος 

Τα καταστήματα υγειονομικού ενδιαφέροντος που μπο¬ 
ρούν να ιδρύονται και να λειτουργούν, σύμφωνα με τις δια¬ 
τάξεις της παρούσας, εντός των κτιριακών εγκαταστά¬ 
σεων των Κρατικών Αερολιμένων της χώρας είναι τα εξής: 

1. Τα αναφερόμενα στην παρ. 2 του άρθρου 37 της 
Α1 β/8577/83 Υγειονομικής Διάταξης (ΦΕΚ 526/83 τ. Β'). 

2. Τα αναφερόμενα στα εδάφια β', γ' και ε' της παρα¬ 
γράφου 3, του άρθρου 42 της παραπάνω Υγειονομικής 
Διάταξης. 

3. Τα αναφερόμενα στα εδάφια α, ζ', η, θ', ιβ', ιγ' και ιδ 
της παραγράφου 2 του άρθρου 43 της ίδιας Υγειονομικής 
Διάταξης με την προϋπόθεση ότι όλα τα προσφερόμενα, 
από τα καταστήματα αυτά, ήδη θα είναι τυποποιημένα. 

Άρθρο 2 . 

Λοιπά καταστήματα 

Για τα λοιπά καταστήματα υγειονομικού ενδιαφέρο¬ 
ντος, που δεν αναφέρονται στο ανωτέρω άρθρο της πα¬ 
ρούσας, ισχύουν οι ειδικοί όροι και προϋποθέσεις ιδρύ- 
σεως και λειτουργίας, που ορίζονται από τα οικεία άρθρα 
της Α1 β/8577/83 Υγειονομικής Διάταξης, σε συνδυασμό 
με τα οριζόμενα στα άρθρα 3 και 5 της παρούσας. 

Αρθρο 3 

Δικαιολογητικά - Σχεδιαγράμματα 

1. Για την απόκτηση της άδειας ίδρυσης και λειτουργίας 
καταστήματος υγειονομικού ενδιαφέροντος, εντός των 
κτιριακών εγκαταστάσεων των Κρατικών Αερολιμένων, ο 
ενδιαφερόμενος καταθέτει στην αρμόδια Αστυνομική 
Αρχή, μαζί με τη σχετική αίτηση, εκτός από τα αναφερό¬ 
μενα στο άρθρο 7 της Α1 β/8577/83 Υγειονομικής Διάτα¬ 
ξης και τα παρακάτω δικαιολογητικά: 

α) Επικυρωμένο φωτοαντίγραφο του συμφωνητικού του 
μισθωτή με την Υπηρεσία Πολιτικής Αεροπορίας (Υ.Π.Α.) 
του Υπουργείου Μεταφορών και Επικοινωνιών. 

β) Έγγραφο της Τεχνικής Υπηρεσίας της Υ.Π.Α. από το 
οποίο θα φαίνεται ότι έχει εγκριθεί η σχετική μελέτη από 
την Υ.Π.Α. για τις εγκαταστάσεις εντός των ορίων των Πο¬ 
λιτικών Αεροδρομίων που εκτελούνται βάσει μελετών που 
συντάσσονται αρμοδίως ή ότι έχει ολοκληρωθεί η διαδικα¬ 
σία εξαίρεσης από την κατεδάφιση, κατ’ εφαρμογή του 
άρθρου 9, παρ. 10 του Ν. 1512/85, για τις υπάρχουσες 
παλιές κατασκευές. 

γ) Τα σχεδιαγράμματα που θα υποβάλλονται, συνταγ- 
μένα σε κλίμακα 1:50, θα είναι θεωρημένα από την Υ.Π.Α. 

δ) Βεβαίωση πυρασφαλείας μόνο ως προς την ενεργη¬ 
τική πυροπροστασία όπου θα μπορεί να περιλαμβάνονται 
και υφιστάμενα μέσα πυροπροστασίας του Αερολιμένα. Η 
παθητική πυροπροστασία θεωρείται ότι καλύπτεται από 

τα ενιαία μέτρα παθητικής πυρασφαλείας όλων των χώ¬ 
ρων του Αερολιμένα. 

ε) Ειδικά για την χορήγηση άδειας ίδρυσης και λειτουρ¬ 
γίας καταστήματος, εντός των τελωνειακώς ελεγχομένων 
χώρων, υποκειμένου σε υγειονομικό έλεγχο, απαιτείται 
και έγκριση της αρμόδιας Τελωνειακής Αρχής από την 
οποία θα φαίνεται ότι το πρόσωπο στο όνομα του οποίου 
θα εκδοθεί η άδεια δεν έχει διαπράξει τελωνειακής (ρύ¬ 
σεως παράβαση. 

2. Δεν θα κατατίθεται στην Αστυνομική Αρχή βεβαίωση 
της αρμόδιας Πολεοδομικής Υπηρεσίας, ότι ο χώρος, 
όπου θα ιδρυθεί και θα λειτουργήσει το κατάστημα, είναι 
χώρος κυρίας χρήσεως προοριζόμενος για κατάστημα, 
διότι κατατίθεται το αναφερόμενο στην παράγραφο 1β 
του παρόντος άρθρου έγγραφο της Υπηρεσίας Πολιτικής 
Αεροπορίας. 

3. Τόσο η Αστυνομική Αρχή, όσο και η αρμόδια Υγειονο¬ 
μική Υπηρεσία μπορούν, εφόσον το κρίνουν σκόπιμο, να 
καλέσουν εγγράφως ή προφορικώς τον ενδιαφερόμενο να 
υποβάλλει συμπληρωματικά στοιχεία, να δώσει διευκρινί¬ 
σεις ή να προβεί σε συμπληρώσεις ή διορθώσεις των δι- 
καιολογητικών του, σύμφωνα με τις ισχύουσες υγειονομι¬ 
κές και άλλες διατάξεις. 

Αρθρο 4 

Χώρος - Εμβαδόν 

Τα καταστήματα του άρθρου 1 της παρούσας ιδρύονται 
και λειτουργούν εντός των κτιριακών εγκαταστάσεων των 
κρατικών αερολιμένων (αίθουσες αναμονής, διάδρομοι 
κ.τλ.) σε χώρους ανεξάρτητους από χώρους άλλων εμπο¬ 
ρικών εκμεταλλεύσεων, έστω και αν είναι νοητά χωρισμέ¬ 
νοι μεταξύ τους, έτσι ώστε να μη παρεμποδίζεται η άνετη 
διακίνηση των επιβατών και επισκεπτών. 

Το εμβαδόν των καταστημάτων αυτών θα είναι: 

1. Για τα καταστήματα της παρ. 1 του άρθρου 1 της πα¬ 
ρούσας Υγειονομικής Διάταξης, 10 τ.μ. τουλάχιστον. Για 
τα καταστήματα αυτά εφόσον δεν θα ζητείται αίθουσα πε¬ 
λατών, υπάρχει δυνατότητα τα προσφερόμενα είδη να κα¬ 
ταναλώνονται στις αίθουσες αναμονής του αερολιμένα ή 
αλλού και δεν θα αναγράφεται αριθμός καθισμάτων στην 
άδεια ίδρυσης και λειτουργίας, που θα χορηγείται. 

2. Για τα καταστήματα της παρ. 2 του ανωτέρω άρθρου, 
12 τ.μ. τουλάχιστον για την περίπτωση (β) αυτής και 8 τ.μ. 
τουλάχιστον για τις περιπτώσεις (γ) και (ε). 

3. Για τα καταστήματα της παρ. 3, του ίδιου άρθρου 1 
της παρούσας 12 τ.μ. τουλάχιστον. 

Σε περίπτωση λειτουργίας μικτού καταστήματος των 
αναφερομένων στο άρθρο 1 της παρούσας, το ελάχιστο 
εμβαδό θα προσαυξάνεται κατά 3 τ.μ. για κάθε επί πλέον 
είδος καταστήματος. 

Αρθρο 5 
Αποχωρητήρια 

Τα καταστήματα υγειονομικού ενδιαφέροντος, που λει¬ 
τουργούν εντός των κτιριακών εγκαταστάσεων των Κρατι¬ 
κών Αερολιμένων, δεν υποχρεούνται να διαθέτουν απο¬ 
χωρητήριο για την εξυπηρέτηση του προσωπικού κάι των 
πελατών τους. Η εξυπηρέτηση αυτών θα γίνεται από τα 
κοινόχρηστα αποχωρητήρια που υπάρχουν στις κτιριακές 
εγκαταστάσεις, σε διάφορους ευχερώς προσπελάσιμους 
χώρους και συγκεκριμένα απ’ αυτά που βρίσκονται στο 


πλησιέστερο, από το υπό ίδρυση και λειτουργία κατά¬ 
στημα, σημείο. 

Εξαιρούνται από την ανωτέρω ρύθμιση τα καταστήματα 
υγειονομικού ενδιαφέροντος, τα οποία εξυπηρετούν απο¬ 
κλειστικά καθισμένους πελάτες, διαθέτοντας προς το 
σκοπό αυτό αίθουσα πελατών, σύμφωνα με το συμφωνη¬ 
τικό. Τα καταστήματα αυτά θα διαθέτουν αποχωρητήρια, 
όπως ορίζεται στα οικεία άρθρα της Α1 β/8577/83 Υγειο¬ 
νομικής Διάταξης. 

Άρθρο 6 

Καταστήματα αφορολογήτων ειδών 

Με την επιφύλαξη των ειδικών διατάξεων του Υπουρ¬ 
γείου Οικονομικών που διέπουν την Ιδρυση και λειτουργία 
των καταστημάτων αφορολογήτων ειδών εντός των εγκα¬ 
ταστάσεων των Κρατικών Αερολιμένων και εφόσον στα 
καταστήματα αυτά προσφέρονται είδη τροφίμων και πο¬ 
τών, θα υπάρχει για τον σκοπό αυτό ιδιαίτερος χώρος, ικα¬ 
νού εμβαδού, νοητά χωρισμένος από τους χώρους πωλή- 
σεως άλλων ειδών. 

Για τα καταστήματα αυτά εφαρμόζονται οι διατάξεις της 
Α1 β/8577/83 Υγειονομικής Διάταξης σε συνδυασμό με 
τα οριζόμενα στην παρούσα Υγειονομική Διάταξη. 

Αρθρο 7 

Μεταβατικές Διατάξεις 

1. Για τα καταστήματα υγειονομικού ενδιαφέροντος 

που ιδρύονται και λειτουργούν εντός των κτιριακών εγκα¬ 
ταστάσεων των Κρατικών Αερολιμένων ισχύουν και τα ορι¬ 
ζόμενα στα Κεφάλαια I, II και III της Α1 β/8577/83 Υγειο¬ 
νομικής Διάταξης, εκτός αν διαφορετικά ορίζονται με την 
παρούσα. _ ^ 

2. Τα καταστήματα πουβρίσκονται σε λειτουργία εντός 
των εγκαταστάσεων τών Κρατικών Αερολιμένων κατά την 
έναρξη ισχύος της παρούσας, υπόκεινται γενικά στους 
όρους της. 

Όσα εκ των ανωτέρω καταστημάτων δεν πληρούν τους 
ειδικούς όρους και προϋποθέσεις της παρούσας εξακο¬ 
λουθούν να λειτουργούν μέχρις ότου καταστεί τεχνικά δυ¬ 
νατή από την Υ.Π.Α. η ανάλογη προσαρμογή και πάντως, 
με την εφαρμογή της παρούσας, δεν θίγονται αποκτημένα 
νομίμως δικαιώματα καταστημάτων που ιδρύθηκαν πριν 
από την ισχύ αυτής και λειτουργούν στο όνομα του ίδιου 
φορέα. 

ΚΕΦΑΛΑΙΟ II 

Τροποποίηση και συμπλήρωση των άρθρων 6 και 15 της 
Α1 β/8577/83 Υγειονομικής Διάταξης 

Άρθρο 8 

Τροποποίηση και συμπλήρωση του Άρθρου 6 της Αΐβ/ 
8577/83 Υγειον. Διάταξης 

Η παράγραφος 5, εδάφιο τέσσερα, του άρθρου 6 της 
Α1 β/8577/83 Υγειονομικής Διάταξης τροποποιείται και 
συμπληρώνεται ώς εξής: «Εξαιρετικά, σε περιπτώσεις συ- 
νταξιοδοτήσεως ή θανάτου του προσώπου, στο όνομα του 
οποίου έχει εκδοθεί η άδεια ιδρύσεως και λειτουργίας κα¬ 
ταστήματος ή εργαστηρίου ή εργοστασίου υγειονομικού 
ενδιαφέροντος, γεγονός που θα φαίνεται από επικυρω¬ 
μένο φωτοαντίγραφό του Διπλώματος Απονομής Συντά¬ 
ξεως ή σχετική βεβαίωση του αρμόδιου ασφαλιστικού φο¬ 
ρέα, ότι κατατέθηκε αίτηση για συνταξιοδότηση με όλα τα 

Άρθρο 12 


απαραίτητα δικαιολογητικά, ή επικυρωμένο φωτοαντί¬ 
γραφο της Ληξιαρχικής Πράξης θανάτου, κατά περί¬ 
πτωση, και της τυχόν μεταβιβάσεως τούτου στη σύζυγο ή 
στα τέκνα ή σε συντηρούμενα απ’ αυτό αδέλφια του ανω¬ 
τέρω προσώπου, η άδεια λειτουργίας του αντικαθίσταται 
υποχρεωτικά με νέα άδεια, εκδιδόμενη στο όνομα του 
προσώπου, στο οποίο μεταβιβάζεται, χωρίς να ακολουθη¬ 
θεί η διαδικασία των άρθρων 7 και 8 της παρούσας που 
αναφέρεται στα δικαιολογητικά κ.λπ., τα οποία αφορούν 
το κτίριο και τους υγειονομικούς όρους και προϋποθέσεις 
του καταστήματος. 

Τούτο δεν ισχύει σε περιπτώσεις που, πέρα από την 
ανωτέρω μεταβίβαση, έχει γίνει και μεταφορά ή επέκταση 
ή αλλαγή ή ουσιώδης τροποποίηση των υγειονομικών 
όρων λειτουργίας του καταστήματος ή εργαστηρίου ή ερ¬ 
γοστασίου, οπότε για την έκδοση της νέας άδειας εφαρ¬ 
μόζεται η διαδικασία των άρθρων 7 και 8 της παρούσας». 

Άρθρο 9 

Τροποποίηση και συμπλήρωση του άρθρου 15 
της Α1β/8577/83 Υγειονομικής Διάταξης 

Η παράγραφος 7, εδάφιο δεύτερο, του άρθρου 15 της 
Α1β/8577/83 Υγειονομικής Διάταξης, τροποποιείται και 
συμπληρώνεται ως εξής: «Για την απόκτηση άδειας λει¬ 
τουργίας καταστήματος ή εργαστηρίου τροφίμων και πο¬ 
τών στους αναφερόμενους στο προηγούμενο εδάφιο χώ¬ 
ρους, ο ενδιαφερόμενος υποβάλλει υπεύθυνη δήλωση 
του άρθρου 8 του Ν. 1599/86 του διαχειριστή της πολυκα¬ 
τοικίας ή εν ελλείψει του ιδιοκτήτη του χώρου, στον οποίο 
θα εγκατασταθεί το κατάστημα ή εργαστήριο, στην οποία 
θα φαίνεται ότι ο Κανονισμός της Πολυκατοικίας η εν ελ¬ 
λείψει η πλειοψηφία των ιδιοκτητών των στεγαζόμενων 
στο ίδιο κτίριο διαμερισμάτων, μη συμπεριλαμβανομένων 
των λοιπών χώρων, (καταστημάτων, βοηθητικών χώρων 
κ.λπ.), επιτρέπει τη χρήση του χώρου τούτου για τη λει¬ 
τουργία του υπό ίδρυση καταστήματος ή εργαστηρίου. Η 
επισύναψη της δηλώσεως αυτής, η οποία συμληρώνει τα 
υπόλοιπα δικαιολογητικά καθιστά υποχρεωτική την έκ¬ 
δοση της ως άνω ριδείας από την αρμόδια αρχή και τούτο 
δεν αναιρεί την ευθύνη του υπογράψαντος την ως άνω δή¬ 
λωση για το περιεχόμενο αυτής. Η κατά τα ανωτέρω χορη- 
γηθείσα άδεια ανακαλείται, εφόσον υπάρξει απόφαση αρ¬ 
μοδίου Δικαστηρίου περί του αναληθούς περιεχομένου 
της Δηλώσεως. 

ΚΕΦΑΛΑΙΟ III 
Άρθρο 10 
Ποινικές Κυρώσεις 

Οι παραβάτες της παρούσας διώκονται και τιμωρούνται 
σύμφωνα με το άρθρο 3 του Α.Ν. 2520/40, όπως έχει 
αντικατασταθεί με το άρθρο μόνο του Ν. 290/43 που κυ¬ 
ρώθηκε με την 303/46 Π.Υ.Σ., αν από άλλες διατάξεις Νό¬ 
μων ή Διαταγμάτων δεν προβλέπεται βαρύτερη ποινή. 

Άρθρο 11 

Η εκτέλεση της παρούσας ανατίθεται στα αρμόδια, 
σύμφωνα με το άρθρο 4 της Α1 β/8577/83 Υγειονομικής 
Διάταξης, Κρατικά Όργανα, η δε ισχύς της αρχίζει μετά 
15/νθήμερο από τη δημοσίευσή της στην Εφημερίδα της 
Κυβερνήσεως. 


Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 29 Ιανουάριου 1993 ' 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
--♦-- 

Αριθ. Υ.Π οικ. 699 (3) 

Συγκρότηση Πρωτοβάθμιας Επιτροπής ελέγχου Σταυλι- 
σμού ζώων και επιχειρήσεων επεξεργασίας ζωϊκών 
προϊόντων στο Νομό Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 

Έχοντας υπόψη: 

1. Τις Διατάξεις: 

α) Του Ν. 3200/55 «περί διοικητικής αποκεντρώ- 
σεως». 

β) Του άρθρου 15 του Ν. 1579/85 ΦΕΚ 217/85 τ.Α', 
«περί συγκροτήσεως Α/θμιου Επιτροπής ελέγχου σταυλι- 
σμού ζώων κ.λπ.». 

γ) Της υπ’ αριθ. Α,β/8181/86 ΦΕΚ 57/87 τ.Α «περί 
όρων ιδρύσεως και λειτουργίας πτηνοκτηνοτροφικών 
εγκαταστάσεων. 

δ) Του άρθρου 119 του Π.Δ. 138/92 ΦΕΚ 68/92 τ.Α' 
«περί Οργανισμού του Υπουργείου Υγείας - Πρόνοιας και 
Κοιν. Ασφαλίσεων». 

2. Την ανάγκη της ευρύθμου λειτουργίας της Επιτρο¬ 
πής, αποφασίζουμε: 

Συγκροτούμε πρωτοβάθμια επιτροπή ελέγχου σταυλι- 
σμού ζώων και επιχειρήσεων επεξεργασίας ζωικών προϊό¬ 
ντων στο Νομό Πρέβεζας και ορίζουμε ως ακολούθως: 

Α. Τακτικά Μέλη. 

1. Τσεντσερή Βασιλική, Επόπτη Δημ. Υγείας του Τμήμ. 
Υγείας Πρέβεζας. 

2. Νάνου Μαγδαληνή, Κτηνίατρο τοιΑγρ. Κτηνιατρείου 
Πρέβεζας. 

3. Παπαχρήστο Κοσμά, Γεωπόνο της Δ/νσης Γεωργίας, 
Πρέβεζα. 

4. Μάη Χρήστο, Χημικό Μηχ. του Τμημ. Πολεοδομίας 
και Π.Ε. Πρέβεζας. 

5. Τον εκάστοτε Προϊστάμενο του Αστυν. Τμήματος ή 
του Αστυν. Σταθμού, της περιφέρειας που θα ιδρυθεί και 
θα λειτουργήσει η επιχείρηση. 

6. Ένα Δημοτικό ή Κοινοτικό Σύμβουλο, που έχει προ- 
ταθεί με απόφαση του Δημοτικού ή Κοινοτικού Συμβου¬ 
λίου της περιοχής που θα ιδρυθεί και θα λειτουργήσει η 
επιχείρηση. 

7. Ένα εκπρόσωπο του συνεταιρισμού επιχειρήσεων. 

Β. Αναπληρωματικά μέλη αντιστοίχως 

1. Αθανασούλα Ελένη, Επόπτη Δημ. Υγείας του Τμημ. 
Υγείας Πρέβεζας. 

2. Κουτσιανικούλη θωμά, κτηνίατρο του Αγρ. Κτηνια¬ 
τρείου Πρέβεζας. 

3. Μιχάλης Σταύρος, γεωπόνος της Δ/νσης Γ εωργίας, 
Πρέβεζας. 

4. Ζαφείρη Χαράλαμπο, Πολ. Μηχανικό του Τμημ. Πο¬ 
λεοδομίας Πρέβεζας. 

5. Τον εκάστοτε αναπληρωτή προϊστ. Αστυν, Τμήματος 
ή Αστυν. Σταθμού. 

6. Ένα Δημοτικό ή Κοινοτικό Σύμβουλο που θα προτα- 
θεί με απόφασηίτου Δημ. ή Κοιν. Συμβουλίου της περιο¬ 
χής που θα ιδρυθεί και θα λειτουργήσει η επιχείρηση. 

7. Ένα εκπρόσωπο του συνεταιρισμού επιχειρήσεων 
πρόεδρο της επιτροπής ορίζουμε τον Παπαχρήστο Κο¬ 
σμά, γεωπόνο της Δ/νσης Γεωργίας Πρέβεζας. Γραμμα¬ 
τέα της Επιτροπής ορίζουμε την Τέφα Αθηνά επόπτη Δημ. 
Υγείας, με αναπληρωτή την Αθανασούλα Ελένη, Επόπτη 
Δημ. Υγείας του Τμημ. Υγείας Πρέβεζας. 

Έργο της πιο πάνω επιτροπής είναι ο έλεγχος και η γνω¬ 
μοδότηση σε θέματα σταυλισμού και ίδρύσης και λειτουρ¬ 
γίας κτηνο-πτηνοτροφικών επιχειρήσεων επεξεργασίας 
ζωικών προϊόντων σύμφωνα με τις διατάξεις του Α.Ν. 
2520/40 και τιςς Υγειον. Διατάξεις που ισχύουν κάθε 
φορά. Η Επιτροπή για κάθε γνωμοδότηση της, συντάσσει 
πρακτικό, το οποίο υποβάλλει στο Τμήμα Υγείας, για τις 
περαιτέρω ενέργειες. 

Η διάρκεια της επιτροπής θα είναι για δύο χρόνια ήτοι 
από 1.1.93 μέχρι 31.12.95. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει προ της δημοσιεύσεώς της, 
σύμφωνα με τό άρθρο 37 του Νόμου 3200/55. 

Πρέβεζα, 3 Φεβρουάριου 1993 

Ο Νομάρχης 
ΔΗΜ. ΤΣΙΑΜΑΚΗΣ 

-—♦- 

Αριθ. ΕΣ/843 (4) 

Σύσταση νομικού προσώπου στον Δήμο Σερρών με την 

επωνυμία 48 Σχολική Επιτροπή 4ου Γυμνασίου - 4ου 

Λυκείου. 


Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89). 

2. Τις διατάξεις του άρθρου 5 του Ν. 1894/90 όπως συ¬ 
μπληρώθηκαν με τις όμοιες του άρθρου 31 του Ν. 2009/ 
1992. 

3. Τις διατάξεις του άρθρου 29Α του Ν. 1558/1985 
όπως προστέθηκαν με το άρθρο 27 του Ν. 2081/92. 

4. Την αριθ. ΕΣ/22601/2.10.90 απόφασή μας περί πα¬ 
ροχής εξουσίας, υπογραφής με εντολή Νομάρχη στους 
Προϊσταμένους τηςΔ/νσης Εσωτερικών και των τμημάτων 
αυτής. 

5. Την αριθ. 1205/1992 απόφαση του Δ.Σ. Σερρών περί 
συστάσεως νομ. προσώπου με την επωνυμία «48η Σχολική 
Επιτροπή 4ου Γ υμνασίου - 4ου Λυκείου», αποφασί¬ 
ζουμε: 

1. Συστήνουμε στον Δήμο Σερρών του Νομού Σερρών 
ίδιο Νομικό Πρόσωπο με την επωνυμία «48η Σχολική Επι¬ 
τροπή 4ου Γυμνασίου - 4ου Λυκείου». 

2. Σκοπός του Νομικού προσώπου είναι: 

η διαχείριση των πιστώσεων που του διατίθενται για την 
κάλυψη των δαπανών λειτουργίας (θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσι¬ 
μων υλικών κ.λπ.). 

η αμοιβή καθαριστριών 

η εκτέλεση έργων για την επισκευή συντήρηση και του 
κάθε είδους εξοπλισμού του σχολείου. 


η εισήγηση προς την Δ/νση Β/θμιας Εκπ/σης για τον 
εφοδιασμό από τον Οργανισμό Σχολικών Κτιρίων του σχο¬ 
λείου με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τη 
σχολική βιβλιοθήκη. 

η διαχείριση των εσόδων από την ενδεχόμενη εκμετάλ¬ 
λευση του σχολικού κυλικείου καθώς και η λήψη κάθε άλ¬ 
λου μέτρου που κρίνεται αναγκαίο για τη στήριξη της διοι¬ 
κητικής λειτουργίας της σχολικής μονάδας. 

3. Το νομικό πρόσωπο διοικείται από επταμελές (7) 
διοικητικό συμβούλιο αποτελούμενο από: 

α) Έναν δημοτικό σύμβουλο, ως πρόεδρο 
β) Τον Δ/ντή του 4ου Γυμνασίου 
γ) Τον Δ/ντή του 4ου Λυκείου 
δ) Τον Πρόεδρο του Συλλόγου Γονέων του 4ου Γυμνα- 
σίου. 

ε) Τον Πρόεδρο του Συλλόγων Γονένων του 4ου Λυ¬ 
κείου. 

στ) Τον Πρόεδρο των μαθητικών Κοινοτήτων του 4ου 
Γ υμνασίου 

ζ) Τον Πρόεδρο των μαθητικών Κοινοτήτων του 4ου Λυ¬ 
κείου. 

Σε περίπτωση που δεν υφίσταται σύλλογος γονέων ορί¬ 
ζονται αντίστοιχα από το Δημ. Συμβούλιο γονείς μαθητών. 
Τα υπό στοιχεία ορίζονται με απόφαση του συμβουλίου. 

4. Η θητεία των μελών του Δ.Σ. ακολουθεί την Δημοτική 
περίοδο. 

Το Διοικητικό Συμβούλιο εκλέγει αντιπρόεδρο και γραμ¬ 
ματέα 

5. Πόροι του νομικού προσώπου είναι: 

α) Ετήσια επιχορήγηση της Κοινότητας του Δήμου 
β) Ετήσια επιχορήγηση του Κράτους 
γ) Κάθε είδους εισφορές, δωρέες, κληρονομιές, κληρο¬ 
δοσίες 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών 
ε) Πρόσοδοι από την περιουσίά του 

6. Περιουσία. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

7. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Σερρών 
για κάθε έτος, το ύψος της οποίας δεν μπορεί να προσδιο¬ 
ριστεί. 

Η παραπάνω δαπάνη θα καλύπτεται από την-κρατική 
επιχορήγηση που διατίθεται στο Δήμο Σερρών κάθε τρί¬ 
μηνο μέσω Νομαρχιακού Συμβουλίου για τις ανάγκες των 
σχολείων και από ίδιους πόρους του Δήμου Σερρών. 

Η παρούσα να δημοσιευθεί στην Εφημερίδα της Κυβερ¬ 
νήσεως." 


Σέρρες, 27 Ιανουάριου 1993 
Με εντολή Νομάρχη 
Η Διευθύντρια 
ΔΙΝΩΡΑ ΤΣΑΠΝΙΔΟΥ 

Αριθ. 1380 (5) 

Διόρθωση της υπ' αριθ. 19412 π.ε/11.1.91 απόφαση Νο¬ 
μάρχη Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 1 και 5 του Νόμου 3200/55 
«περί διοικητικής αποκεντρώσεως» όπως συμπληρώθη¬ 
καν με τις διατάξεις των άρθρων 1 και 4 του Ν.Δ. 532/70 
«περί συμπληρώσεως των διατάξεων περί διοικητικής 
αποκεντρώσεως». 

2. Το Β.Δ. αριθ. 709/70 «περί καθορισμού των διατη- 
ρουμένων υπέρ του Υπουργού και των Περιφερειακών Αρ¬ 
χών διανομαρχιακού επιπέδου αρμοδιοτήτων επί θεμάτων 
του Υπουργείου Γεωργίας». 

3. Το Β.Δ. αριθ. 347/71 «περί των παρά ταις περκρε- 
ρειακαίς Υπηρεσίαις του Υπουργείου Εθνικής Οικονομίας 
επί θεμάτων Γεωργίας Συμβουλίων». 

4. Την υπ’ αριθ. ΕΣ/1533/90 απόφασή μας, με την 
οποία παρέχεται στο Δ/ντή Γ εωργίας, η εξουσία υπογρα¬ 
φής σε ορισμένα από τα αντικείμενά μας. 

5. Την υπ’ αριθ. 19412 π.ε/11.1.91 απόφασή μας, με 
την οποία μεταβιβάσθηκαν κατά κυριότητα στο Δήμο Σιδ/ 
στρου κοινόχρηστα τεμάχια του ομώνυμου αγρ/τος, σύμ¬ 
φωνα με τις διατάξεις του άρθρου 164 του Αγρ. Κώδικα. 

Μεταξύ των μεταβιβασθέντων τεμαχίων συμπεριλαμβά- 
νεται και το υπ’ αριθ. 1244 τεμάχιο έκτασης 0,500 τ.μ. 

Επειδή όμως από την γενόμενη έρευνα των κτηματολο- 
γικών στοιχείων του αγρ/τος Σιδ/στρου, προέκυψε ότι, η 
έκταση του πιο πάνω τεμαχίου ανέρχεται σε 2.687 τ.μ. και 
όχι σε 0.500 τ.μ., όπως εσφαλμέναα γράφτηκε στην ανω¬ 
τέρω απόφασή μας, επιβάλλεται η διόρθωση αυτής, απο¬ 
φασίζουμε: 

Διορθώνουμε την υπ’ αριθ. 19412 π.ε/11.1.91 από¬ 
φασή μας και μόνο ως προς το σημείο που αφορά αυτή το 
εμβαδόν του μεταβιβασθέντος υπ’ αριθ. 1244 τεμαχίου, 
από το λαθεμένο 0,500 τ.μ. στο σωστό 2.687 τ.μ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 26 Ιανουαρίου 1993 

Με εντολή Νομάρχη 
Η Διευθύντρια 
X. ΓΑΒΡΙΗΛΙΔΟΥ 

-♦- 

Αριθ. ΕΣ: 1220 (6) 

Τροποποίηση της 12661/26.6.1992 απόφαση Νομάρχη 

Φθιώτιδας με την οποία συστήθηκε ίδιο Νομικό πρό¬ 
σωπο με την επωνυμία «11η Σχολική Επιτροπή 1ου, 

2ου, ΤΕΛ-ΤΕΣ Δήμου Λαμιέων». 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις των άρθρων 187 του Π.Δ/τος 323/89 
και Ν. 1894/90. 

2. Την 440/1992 απόφαση του Δημοτικού Συμβουλίου 
Λαμιέων, αποφασίζουμε: 

Τροποποιούμε τη 12661/26.6.1992 απόφασή μας και 
αντικαθιστούμε τις παραγράφους Α, Γ περ. β, γ και δ ως 
κατωτέρω: 

1. Συνιστούμε Νομικό πρόσωπο με την επωνυμία «11η 


Σχολική Επιτροπή 1 ου, 2ου ΤΕΛ-ΤΕΣ - 1 ου ΣΕΚ - ΕΣ ΠΕ- 
ΡΙΝΟΥ ΤΕΛ Δήμου Λαμιέων Νομού Φθιώτιδας». 

3. Το Νομικό Πρόσωπο διοικείται από 15/μελές διοικη¬ 
τικό συμβούλιο αποτελούμενο από τους α) τους Διευθυ¬ 
ντές των πέντε (5) σχολείων β) τους εκπροσώπους των 
συλλόγων γονέων και κηδεμόνων του 1 ου, 2ου ΤΕΛ - ΤΕΣ 
εσπερινού ΤΕΛ γ) τους εκπροσώπους των μαθητικών Κοι¬ 
νοτήτων 1ου, 2ου ΤΕΛ - Τ.Ε.Σ. - εσπερινού ΤΕΛ. 

Κατά τα λοιπά ισχύει η 12661 /26.6.1992 απόφασή μας. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ακροτελεύτιο άρθρο ή ακροτελεύτια διάταξη 
Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του Προϋπολογισμού του Δήμου Λα¬ 
μιέων ύψους 1.000.000 δρχ. περίπου για καθένα από τα 
επόμενα οικον. έτη. 

2. Η ως άνω δαπάνη θα καλυφθεί από έσοδα του Δήμου 
Λαμιέων. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Λαμία, 28 Ιανουάριου 1993 
Ο Νομάρχης 
ΓΕΩΡΓΙΟΣ ΚΑΛΑΝΤΖΗΣ 

-♦- 

Αριθ. 891 (7) 

Διορισμός μελών Διοικητικής Επιτροπής Στρατιωτικών 
Επιτάξεων Νομού Φωκίδας. 

Ο ΝΟΜΑΡΧΗΣ ΦΩΚΙΔΑΣ 

Με την 891/31.1.1992 απόφαση του Νομάρχη Φωκί¬ 
δας που εκδόθηκε σε εκτέλεση ισχυουσών διατάξεων διο¬ 
ρίστηκαν οι παρακάτω ως μέλη της Διοικητικής Επιτροπής 
Στρατιωτικών Επιτάξεων του Νομού Φωκίδας: 
α) Τακτικά Μέλη 

αα) Κράνης Ανδρέας Πρωτοδίκης Αμφισσας, Πρόε¬ 
δρος της Επιτροπής. 

ββ) Ρέκκας Δημήτριος, Πρωτοδίκης Άμφισσας 
γγ) Χατζηγεωργίόυ Πέτρος, Αν/χης (ΠΒ) του ΚΕΠΒ θη- 
βών 

δδ) Δεδελούσης Χρήστος, Τ/χης (ΣΛ) του Στρατολογι¬ 
κού Γ ραφείου Άμφισσας . 

εε) Μακρής Παναγιώτης Οικονομικός Έφορος Άμφισ¬ 
σας. 

β) Αναπληρωματικά Μέλη 
αα) Μπιμπής Κων/νος Πρωτοδίκης Άμφισσας 
ββ) Κουσουλού Σταυρούλα, Πρωτοδίκης Άμφισσας 
γγ) Κοτρώτσιος Χρήστος, Τ/σης (Φ.Π.Β) του ΚΕΠΒ θη- 
βών 

δδ) Καλογήρου Δημήτριος, Λ/γός (ΠΒ) του ΚΕΠΒ θη- 
βών 

εε) Παπαθανασίου Δωροθέα, υπάλληλος της ΔΟΥ Άμ¬ 
φισσας 

γ) Γραμματέας της Επιτροπής ορίζεται η Παπασταμάτη 
Γεωργία υπάλληλος του Κλάδου ΔΕΙ Διοικητικού - Λογι¬ 
στικού με βαθμό Β’ της Δ/νσης Α βάθμιας Εκπαίδευ¬ 
σης. 

Με την παρούσα παύει να ισχύει κάθε προηγούμενη 
σχετική απόφασή μας! 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αμφισσα, 31 Ιανουάριου 1993 
Ο Νομάρχης 
ΔΗΜ. ΚΟΝΙΣΤΗΣ 

-φ- 

Αριθ. 101070 (8) 

Ίδρυση Κέντρου Τεχνικής Επαγγελματικής Κατάρτισης 
(ΚΕΤΕΚ) στην Ορεστιάδα. 

Η ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣ ΕΡΓΑΤΙΚΟΥ ΔΥΝΑΜΙΚΟΥ 
Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του ΟΑΕΔ». 

2. Τις διατάξεις του Β.Δ. 405/71 «Περί Οργανώσεως, 
συγκροτήσεως και λειτουργίας των Υπηρεσιών του 
ΟΑΕΔ». 

3. Τις διατάξεις του Ν. 709/77 «Περί καθιερώσεως κι¬ 
νήτρων επαγγελματικής κατάρτισης εργατικού δυναμικού 
κ.λπ. 

4. Την 1713/38/6.10.92 Απόφαση του Δ.Σ. του Οργα¬ 
νισμού. 

5. Την εισήγηση της Υπηρεσίας, αποφασίζουμε: 

Άρθρο 1 

Ιδρύουμε στην Ορεστιάδα Κέντρο Τεχνικής Επαγγελ¬ 
ματικής κατάρτισης (ΚΕΤΕΚ) με την επωνυμία ΚΕΤΕΚ 
Ορεστιάδας. 

Άρθρο 2 

Σκοπός του ιδρυόμενου Κέντρου Τεχνικής Επαγγελμα¬ 
τικής Κατάρτισης είναι η επαγγελματική κατάρτιση του 
Εργατικού δυναμικού της περιοχής, με το σύστημα της 
Ταχύρρυθμης Κατάρτισης στις ειδικότητες: 

α) Τεχνίτη συγκολλήσεων και μεταλλικών κατα¬ 
σκευών · 

β) Κοπτικής - Ραπτικής. 

Στην ανωτέρω εκπαιδευτική μονάδα εντάσσεται διοικη¬ 
τικά και η Σχολή Μαθητείας Ορεστιάδας. 

Άρθρο 3 

Τα προσόντα των υποψηφίων για εκπαίδευση και η 
διάρκεια της εκπαίδευσης καθορίζονται κατά ειδικότητα 
και κατά κατηγορία εκπαιδευομένων με βάση τις ισχύου- 
σες διατάξεις. 

Άρθρο 4 

Τα της εσωτερικής διόρθωσης και λειτουργίας της ιδρυ¬ 
όμενης Εκπαιδευτικής μονάδας, θα ρυθμίζονται από τις 
ισχύουσες κανονιστικές διατάξεις των Εκπαιδευτικών μο¬ 


νάδων του Οργανισμού Μαθητείας και ΤΕΚ, μέχρις ότου 
εκδοθεί ειδικός κανονισμός των Κέντρων Τεχνικής Επαγ¬ 
γελματικής Κατάρτισης. 

Άρθρο 5 

Ακροτελεύτιο Άρθρο. 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του νομικού προ¬ 
σώπου Ο.Α.Ε.Δ. ύψους 20.000.000 δρχ. περίπου για το 
τρέχον οικονομικό έτος και 60.000.000 δρχ. περίπου για 
καθένα από τα επόμενα οικονομικά έτη. 

2. Για την ανωτέρω δαπάνη έχει εγγραφεί πίστωση στον 
προϋπολογισμό του νομικού προσώπου ΟΑΕΔ ύψους 
140.000.000 δρχ. με τα στοιχεία ΚΑ 414, 521α, 521 β, 
1831. 

Κάθε άλλη λεπτομέρεια αναγκαία για την εκτέλεση της 
παρούσας ρυθμίζεται με απόφασή μας. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αθήνα, 19 Ιανουαρίου 1993 

Η Διοικητής 
ΝΙΚΗ ΤΖΑΒΕΛΛΑ 

-+- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην Α4/6488/8.12.92 υπουργική απόφαση «Περίανα- 
γνωρίσεως νοσοκομειακών μονάδων ως κατάλληλων για 
άσκηση των γιατρών» που δημοσιεύτηκε στο ΦΕΚ 740/ 
24.12.92 ΦΕΚ (τεύχος Β'), γίνεται η εξής διόρθωση: 

Από το λαθεμένο __ 

9. Γεν. Νοσ/μείο Χανίων 

Μ/Γυναικολογικό Τμήμα: ένα (1) χρόνο στη Μ/ 
Γ υναικολογία / 

(Μείωση από ενάμισυ (1 1/2) σε ένα (1) χρόνο). 

Οι ειδικευόμενοι γιατροί του Μ/Γυναικολογικού Τρήμα¬ 
τος που έχουν διορισθεί για δύο (2) χρόνια, θα παραμεί¬ 
νουν στο τμήμα αυτό και θα ολοκληρώσουν τα δύο (2) χρό¬ 
νια. 

Στο σωστό 

9. Γεν. Νοσ/μείο Χανίων 

Μ/Γυναικολογικό Τμήμα: ένα (1) χρόνο στη Μ/ 
Γ υναικολογία 

(Μείωση από ενάμισο (1 1/2) σε ένα (1) χρόνο). 

Οι ειδικευόμενοι γιατροί του Μ/Γ υναικολογικού Τ ρήμα¬ 
τος που έχουν διορισθεί για ενάμισο (1 1 /2) χρόνο, θα πα- 
ραμείνουν στο τμήμα αυτό και θα ολοκληρώσουν τον ενά¬ 
μισο (Τ 1/2) χρόνο. 

(Από το Υπουργείο Υγείας Πρόνοιας και 
Κοιν. Ασφαλίσεων) 

Διεύθυνση 

Καποδιστρίου 34 

Ταχ. Κώδικας : 

104 32 

ΤΕΙΕΧ 

22.3211 ΥΡΕΤ ΘΒ 


_ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ. 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ : 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Για 

το Τεύχος Α" Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ 

» 

° 10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

»„ 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

') 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

Γ ια 

όλα 

τα Τεύχη εκτός ΤΑΕ-ΕΠΕ 

» 

ΤΟΟ.ΟΟΟ 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







